CELEX: 62018CN0568
Language: hr
Date: 2018-09-11 00:00:00
Title: Predmet C-568/18 P: Žalba koju je 11. rujna 2018. podnio Rogesa Roheisengesellschaft Saar mbH protiv presude Općeg suda (peto vijeće) od 11. srpnja 2018. u predmetu T-643/13, Rogesa Roheisengesellschaft Saar mbH protiv Europske komisije

14.1.2019   
            
            
               HR
            
            
               Službeni list Europske unije
            
            
               C 16/29
            
         
      Žalba koju je 11. rujna 2018. podnio Rogesa Roheisengesellschaft Saar mbH protiv presude Općeg suda (peto vijeće) od 11. srpnja 2018. u predmetu T-643/13, Rogesa Roheisengesellschaft Saar mbH protiv Europske komisije
      (Predmet C-568/18 P)
      (2019/C 16/36)
      Jezik postupka: njemački
      
         Stranke
      
      
         Žalitelj: Rogesa Roheisengesellschaft Saar mbH (zastupnici: S. Altenschmidt, D. Jacob, Rechtsanwälte)
      
         Druga stranka u postupku: Europska komisija
      
         Zahtjevi
      
      Žalitelj zahtijeva od Suda da:
      
                  —
               
               
                  ukine presudu Općeg suda od 11. srpnja 2018. u predmetu T-643/13;
               
            
                  —
               
               
                  poništi odluku Komisije od 15. rujna 2013. s referentnim brojem GestDem 2013/1504;
               
            
                  —
               
               
                  podredno, ukine presudu Općeg suda i vrati predmet Općem sudu na ponovno suđenje.
               
            
         Žalbeni razlozi i glavni argumenti
      
      Žalitelj ističe sljedeće žalbene razloge:
      
                  1.
               
               
                  Opći sud nije uzeo u obzir zahtjeve iz Uredbe (EZ) br. 1367/2006 (1) za odbijanje slobodnog pristupa informacijama o okolišu. Preširoko je tumačio razlog za odbijanje iz članka 4. stavka 2. prve alineje Uredbe br. 1049/2001 (2), u vezi s člankom 6. stavkom 1. Uredbe (EZ) br. 1367/2006, u svjetlu odredaba Aarhuške konvencije. Sud pogrešno polazi od načela da su informacije o učinkovitosti glede emisija CO2 industrijskog postrojenja osjetljive poslovne informacije.
               
            
                  2.
               
               
                  Opći je sud zanemario postojanje informacija o okolišu glede emisija, protivno članku 6. stavku 1. Uredbe (EZ) br. 1367/2006 i članku 4. stavku 2. Uredbe (EZ) br. 1049/2001.
               
            
                  3.
               
               
                  Također, Opći sud nije u dovoljnoj mjeri uzeo u obzir prevladavajući javni interes za pristup odnosnim informacijama o okolišu, na koji se pozivao žalitelj.
               
            
         (1)  Uredba (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL 2006., L 264, str. 13.) (SL, posebno izdanje na hrvatskom jeziku, poglavlje 15., svezak 20., str. 29.)
      
         (2)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 160., str. 70.)